הוועדה המיוחדת למאבק בנגע הסמים, כנסת 16, פרוטוקול מספר 19, 2003-11-10 11:00

מוזמנים: דן ארצי מנהל בטיחות, חברת "אגד" שוקי שדה מנהל אגף הרישוי, משרד התחבורה אהובה שפיגלמן ראש אגף תכנון ברשות לבטיחות, משרד התחבורה יוסי ניזרי מנהל אגף הסעים, משרד התחבורה דוד בן נון מנהל בעמותת "בדרך אחרת" אפרים לוי מנהל בעמותת "בדרך אחרת" אורי אסטליין ר' תחום אכיפה, הרשות למלחמה בסמים ד"ר מיקי רייטר סגן מנהל המחלקה להתמכרויות, משרד הבריאות קרן גלאון לכנו,עו"ד לשכה משפטית, המשרד לביטחון פנים חיים עטר יו"ר ארגון המוניות רפ"ק דנית עזריה מדור תביעות של את"נ, המשרד לביטחון פנים

קצרנית: בעיית הסמים בקרב נהגי מוניות ורכב ציבורי

איוב קרא: אני החלטתי לקיים את הדיון הזה בעקבות הפירסומים על שימוש בסמים של נהגים בזמן נסיעה ברכב ציבורי, בעיקר במוניות.

איוב קרא: הנושא חמור כשמדובר בנסיעה ברכב ציבורי.

איוב קרא: צריך לראות מה ניתן לעשות בסוגייה הזאת, שלכל הדעות היא חמורה ביותר.

איוב קרא: אני לא יודע מה אמת ומה לא אמת בפרסומים.

איוב קרא: לא יתכן שחייהם של בני אדם נמצאים בידיו של אדם שלא מבין את המשמעות של הדבר הזה.

איוב קרא: איך אפשר לתת לאדם כזה להמשיך להחזיק ברשיון נהיגה?

איוב קרא: מה צריך לעשות כדי שהרשיון לא יינתן לאנשים כאלה?

איוב קרא: זאת סוגייה מאוד מורכבת.

איוב קרא: מה ארגון המוניות יודע על הפרשה הזאת?

חיים עטר: אני לא ראיתי את הפרסומים האלה.

איוב קרא: מדובר בנהגים שנתפסו "על חם".

חיים עטר: נהג מונית לא לוקח נרקומן שהולך לקנות סמים בלוד.

איוב קרא: אני לא מדבר על זה, אני מדבר על מצב שהנהג בעצמו סוחר או מוסר.

חיים עטר: משטרת ישראל החליטה בנושא השב"חים לחלוט את המונית ל-30 יום.

חיים עטר: אין לי בעיה שזה ייושם בנושא הזה.

חיים עטר: למשרד התחבורה יש את הזכות המלאה לקחת מהנהג את הזכות הציבורית שניתנה לו.

חיים עטר: אני בעד לקחת לו את הרשיון בנושא הזה.

איוב קרא: מה אגף הרישוי יכול לעדכן אותנו?

שוקי שדה: אנחנו מכירים ב-3 סוגי רכבים שהם רכב ציבורי להובלת נוסעים: המונית, האוטובוס, ומה שנקרא אוטובוס זעיר ציבורי.

שוקי שדה: כדי לקבל רשיון האדם צריך להגיש בקשה, הוא חייב להיות מעל גיל 21 והוא חייב לפחות 8 שנות לימוד.

שוקי שדה: אחד הדברים שהוא צריך זה העדר רשימה פלילית במשטרה.

שוקי שדה: זה לגבי אוטובוס ומונית.

שוקי שדה: מ5.7.2000 אנחנו דורשים גם בדיקות רפואיות וקורסים, כאשר לאוטובוס זעיר הקורס הוא בן 64 שעות, למונית ולאוטובוס הקורס הוא 152 שעות.

שוקי שדה: משנת 1990 עד 1992 היינו בדין ודברים עם הביטוח הלאומי, עם משרד הבריאות ועם המשטרה.

שוקי שדה: היינו מקבלים מהם נתונים.

שוקי שדה: ב1992 זה הופסק.

שוקי שדה: לפני כשנה וחצי התחלנו פעם נוספת לטפל בעניין הזה.

שוקי שדה: נכון לעכשיו קיבלנו כ-14 אלף ומשהו אנשים שהם מורשעי סמים בתחומים השונים, שזה בכל סוגי הרשיונות.

שוקי שדה: אנחנו נתנו הנחיה למכון הרפואי להתחיל לטפל בגוף הציבורי, שזה משאיות, מוניות ורכב כבד.

שוקי שדה: הם זימנו 4600 אנשים.

שוקי שדה: לאלף שלא הגיעו פסלנו את הרשיון בהתניה מנהלתית.

שוקי שדה: סך הכל, עד עכשיו, סוכמו הבדיקות ל1772 איש, כשלחלק מהם הותנו הרשיונות גם לאחר הבדיקה.

שוקי שדה: אם ניקח את המכלול ונעשה הפרדה מה מתוך הכמות הזאת זה ציבורי, משאיות או רכב אחר, נראה שהיו כ407 אנשים שהם בעלי רשיון לרכב ציבורי ומונית שנבחנו.

שוקי שדה: האחוז המרבי של משתמשי הסמים הוא לאוו דווקא אצל נהגי המוניות ואוטובוסים, אבל כל אדם כזה שמפעיל מערכת כזאת זאת בעיה בפני עצמה שצריך לטפל בה.

בן-ציון סלמן: 4000 נהגי רכב משא מורשעים בעבירות סמים, כשהאחוז שלהם באוכלוסיית הנהגים הוא נמוך יחסית.

שוקי שדה: פה ושם נכנסו לנתון הזה גם רכב 02.

שוקי שדה: יש כ-10,000 אנשים שהם בעלי רשיון ל-02, שלגביהם החזרנו למשטרה את הפעילויות כי יש שם מעל 7, 8 שנים.

שוקי שדה: אנחנו רוצים את ה-5 השנים האחרונות כדי שבהן נוכל לטפל.

איוב קרא: אולי המשטרה תוכל לעדכן אותנו בפרשייה הזאת של נהגי המוניות.

איוב קרא: מה המשטרה מתכוונת לעשות כנגד נהגים שתוך כדי נסיעה מציעים סמים לנוסעים?

איוב קרא: אני מבין שחלק מהם נתפסו.

חיים עטר: יש לכם אכיפה כנגד נהגים שמסיעים שב"חים.

חיים עטר: אפשר ליישם את זה במקרה הזה של הסמים.

חיים עטר: אני יושב בוועדת המוניות במשרד התחבורה.

חיים עטר: אנחנו רואים תיקים של אנשים שהשתמשו בסמים, אבל השופטת לא יכולה לעשות כלום איתם מפני שהתיק עדיין לא נסגר או אין גזר דין.

חיים עטר: תעודת יושר של נהג מונית צריכה להיבדק כל 5 שנים, כי בפרק הזמן מאז שהוא קיבל את הרשיון או את הזכות הציבורית הוא עושה עבירות שאף אחד לא יודע מהן.

דנית עזריה: יש יחידה במשטרה שקוראים לה יה"ל.

דנית עזריה: התפקיד שלה הוא לבדוק היסעים בלתי חוקיים.

דנית עזריה: שני המקרים שמצויינים בכתבה אלה מקרים שהם במסגרת אכיפה שוטפת של היחידה.

דנית עזריה: ביחידה הזאת יש שוטרים סמויים שעולים על מוניות, שבודקים כל מיני עבירות.

דנית עזריה: שני המקרים החריגים האלה התגלו בצורה הזאת, לכן הם גם הגיעו לכותרות.

דנית עזריה: בירור שלי עם היחידה הזאת לא העלה שיש תופעה כזאת.

דנית עזריה: מדובר היה במקרים חריגים.

דנית עזריה: כנראה שמדובר בחאפרים, לא בנהגי מוניות מורשים.

דנית עזריה: אין לי נתונים כרגע לגבי זה, אבל מהתרשמות שלי אין תופעה כזאת שמצריכה מבצע מיוחד.

אורי אסטליין: במדינת ישראל של סוף שנת 2003 אין למשטרת ישראל שום כלי חוקי או תקף כדי לבדוק נהג חשוד, בניגוד לבדיקה של שכרות שהיום יש כבר צעד יותר גדול קדימה.

אורי אסטליין: ברור לנו לגמרי ששוטר שעושה את האכיפה בדרכים יתקשה להבחין אם הנהג שנוהג במונית או באוטובוס נטל לפי חצי שנה, לפני שעה או לפני 5 שעות איזה שהוא סם אסור.

אורי אסטליין: אנחנו ברשות עושים ניסוי באוניברסיטת בן-גוריון, שהוא ניסוי בקנה מידה עולמי, לגבי השפעת המריחואנה על הנהיגה.

אורי אסטליין: אני מקווה שהתוצאות שתהיינה יתנו לנו אפשרות לבנות כלי מתאים.

אורי אסטליין: כרגע אין לגורמי האכיפה שום כלי.

קרן גלאון-לחנו: לא מדוייק מה שנאמר פה בהקשר לכלי החקיקתי.

קרן גלאון-לחנו: יש כלים למשטרה כבר היום בחוק לבצע בדיקות.

קרן גלאון-לחנו: יש בקנה הצעת חוק ממשלתית, שתסדיר את הסוגייה הזאת לעומק.

איוב קרא: יש גם הצעה פרטית שלי.

דנית עזריה: הכלי שמדובר בו לגבי בדיקות אקראיות לנהגים מיועד לבדיקת שיכרות.

דנית עזריה: כדי לאתר סם מסוכן בגוף של אדם צריך בדיקת שתן.

דנית עזריה: זאת בדיקה שאי אפשר לבצע אותה בדרך.

שוקי שדה: נהגי המוניות נבדקים כל שנתיים מגיל 50 במערכת רפואית.

שוקי שדה: הם נבדקים הן אצל רופא המשפחה והן אצל רופא העיניים.

שוקי שדה: כרגע אנחנו נמצאים בשלבי חקיקה לגבי ביצוע הבדיקות האלה לכלל הנהגים בגיל 45.

שוקי שדה: זה יכול לתת בשלב מאוחר יותר איזה שהוא ממד נוסף לגבי איזו שהיא אלטרנטיבה.

מיקי רייטר: בפגישה קודמת דיברנו על בדיקות הפתע.

מיקי רייטר: צריך לקחת כהנחת יסוד ש-10% מהאוכלוסייה בישראל משתמשת בחומרים פסיכוטיים.

מיקי רייטר: את נהגי המוניות, נהגי האוטובוסים ונהגי הרכב הכבד לא צריך לציין במיוחד לרעה, בוודאי שלא לטובה.

מיקי רייטר: אפשר לצאת מהנחת יסוד, שבקרב הקבוצה הזאת של האוכלוסייה יהיו בין 5% ל-10% אנשים שמשתמשים בחומרים פסיכו-אקטיביים, בין אם זה אלכוהול, מריחואנה או הרואין.

מיקי רייטר: אולי הגישה היתה צריכה להיות שבדיקות השתן הן עניין שבשגרה.

מיקי רייטר: בכמה ארצות בעולם יש מה שנקרא סמים במקום העבודה.

איוב קרא: מה הכוונה בסמים במקום העבודה?

מיקי רייטר: באוכלוסייה שיש בה שימוש בחומרים יש פגיעות לא מבוטלות במקומות העבודה.

מיקי רייטר: מקומות העבודה יכולים לעשות פעילויות מפעילויות שונות, בין השאר גם בדיקות שתן, כדי לוודא שאם אחד העובדים משתמש בסמים אפשר יהיה להציע לו עזרה.

מיקי רייטר: אם העזרה לא עוזרת, אז גם לא להשאיר אותו במקום העבודה.

איוב קרא: אם הוא לא נוהג זה פחות חמור.

מיקי רייטר: זה לא משנה.

מיקי רייטר: אני רוצה לקחת דגם שקיים ולהעביר אותו אלינו במקום שהוא הכי רגיש – הכביש.

מיקי רייטר: אם מדברים על נהגי מוניות, ואני לא מוציא מכלל העניין את נהגי המשאיות, אז כחלק מהחובה לקבל רשיון כזה צריך לוודא שהאיש איננו משתמש על ידי בדיקות שתן.

מיקי רייטר: יש פה חדירה מסויימת לרשות הפרט, אבל יש פה הגנה על הציבור שאולי מתחייבת.

איוב קרא: כדי לקבל רשיון כזה אתה כבר היום צריך לעשות את כל הבדיקות.

מירי רייטר: לא בדיקות מעין אלו.

בן ציון סלמן: אלה שנבדקו במכון הרפואי נבדקו לעניין הסמים.

שוקי שדה: אם אתה הולך למכון אז כן, אבל בבדיקות הרגילות.

שוקי שדה: .

איוב קרא: אתה מדבר על בדיקות פתע?

שוקי שדה: המכון זה לא בדיקות פתע.

בן ציון סלמן: אני יכול לתת הנחייה לקציני הבטיחות לפני שהם מקבלים נהג לחברה מסויימת לבדוק אותו מבחינת סמים.

בן ציון סלמן: את זה אנחנו נבחן.

דנית עזריה: אפשר לחייב את המעביד בחוק.

איוב קרא: ומה אם הוא לא השתמש בסמים או לא שתה אלכוהול יומיים לפני שהוא צריך לבצע את הבדיקה?

דנית עזריה: סמים נשארים הרבה מאוד זמן בגוף.

אורי אסטליין: לא כולם.

אורי אסטליין: מריחואנה נשארת בין שבועיים לשלושה.

איוב קרא: זאת אומרת שאם אתה נותן לו בדיקה תוך שבוע או עשרה ימים אז הסם יישאר לו בגוף.

מיקי רייטר: אנשים שיודעים שיכולה להיות בדיקה יחשבו פעמיים ושלוש לפני שהם יעשו שימוש בסם.

אורי אסטליין: אתה עלול למצוא כמות מזערית.

דנית עזריה: אבל הוא משתמש.

חיים עטר: אי אפשר לעצור נהג מונית באמצע הרחוב ולהגיד לו: בוא עכשיו איתנו לבדיקה.

דנית עזריה: זה לא קיים בחוק.

חיים עטר: זה גם לא הגיוני.

איוב קרא: החוק מדבר על בדיקות פתע לנהגים בכלל, בין היתר גם נהגי מוניות.

מיקי רייטר: הייתי מצפה שלפני שתקבל נהג לתחנה מסודרת תדע בוודאות שהוא עשה בדיקת שתן כמתחייב מהתקנות.

מיקי רייטר: הסיכוי שנהג כזה ירשה לעצמו להשתמש בסם יהיה נמוך.

מיקי רייטר: זה כלי עם הרבה כוח.

איוב קרא: לתחנת מוניות אין קצין בטיחות.

חיים עטר: בירושלים יש 8 תחנות מוניות.

חיים עטר: .

איוב קרא: רק רכב ל-10 נוסעים.

שוקי שדה: הרכב חייב לעבור בקרה.

איוב קרא: הנהג שמתקבל לתחנת מוניות יכול לשלם כסף כדי להתקבל.

איוב קרא: צריך לחייב מנהלי תחנות וקציני בטיחות.

בן-ציון סלמן: מרוב שאנחנו מחייבים את האזרחים כך גם אין לנו שליטה ופיקוח עליהם.

בן-ציון סלמן: מערכות הפיקוח קורסות בכל המדינה.

בן-ציון סלמן: זאת הסיבה שאנחנו נעזרים במשטרה כדי לבצע פיקוח על חאפרים ועל אחרים.

בן-ציון סלמן: אי אפשר לבנות את כל המערכת על בסיס של פיקוח.

בן-ציון סלמן: צריך לבנות את המערכת על בסיס של אחריות.

בן-ציון סלמן: אתה יכול להגיד לי לבדוק את הנהג לפני שהוא מקבל רשיון למונית, ואם אין לו אישור שלא יקבל רשיון.

בן-ציון סלמן: אם אתה אומר לי שגם קצין הבטיחות יבדוק, אז יהיו קציני בטיחות שיפברקו אישורים בכסף.

בן-ציון סלמן: קשה לנו היום לתת מענה לכל הדברים שאנחנו רוצים לתת.

בן-ציון סלמן: כשאין לך כוח אדם ותקציב, אז אתה בונה את המערכת על אמון ועל מגבלות.

דן ארצי: אני לא מבין גדול בסמים.

דן ארצי: .

איוב קרא: היו לכם מקרים..?

דן ארצי: לא שאני יודע.

דן ארצי: אני 6 שנים קצין הבטיחות הארצי של "אגד", ו-34 שנים חבר ב"אגד".

דן ארצי: אני לא מכיר מקרים כאלה.

דן ארצי: יכול להיות שהסתנן מקרה כזה או אחר.

חיים עטר: אי אפשר לעשות מסחר באוטובוס.

דן ארצי: זה גלוי מידי.

דן ארצי: אין לי שום ספק שצריכה להיות מערכת מסויימת שמסננת בתחילת הדרך.

דן ארצי: הידיים של מערכת הבקרה, כמו שציין בנצי, הן מאוד רפויות בקטע הזה.

דן ארצי: .

דן ארצי: אני רואה את זה בהרבה מקרים.

דן ארצי: אני בקשר מתמיד עם משרד התחבורה והרישוי מתוקף תפקידי.

דן ארצי: צריך לקחת בחשבון כמה זמן מחזיק כל סם בגוף האדם.

דן ארצי: אם אדם יודע שמריחואנה נמצא בגוף שלושה שבועות, אז הוא חודש ימים לא ייקח סם.

דן ארצי: הוא ייקח אחר כך פי 4 סמים, כי כשבן אדם רעב הוא אוכל הרבה יותר.

דן ארצי: לעצור בדרך נהג ולעשות לו חצי בדיקה מעבדתית זה קשה.

דן ארצי: בעת תאונה או כשעושים מבצע אז העניין של נשיפה לוקח חצי שנייה, אבל להתחיל לקחת דם מוריד או לעשות בדיקת שתן בדרך זה לא ישים.

מיקי רייטר: למה שלא תעשו בדיקות פתע כמו שהצבא עושה?

דן ארצי: מה, אני אעמיד בקסטינה נהג אוטובוס שנוסע לבאר שבע?

מיקי רייטר: לא.

מיקי רייטר: תעשה לו את הבדיקה טרם יציאתו.

מיקי רייטר: אפשר מידי פעם לעשות בדיקות פתע טרם היציאה.

מיקי רייטר: איך עושים את זה בצבא?

מיקי רייטר: עוצרים את החייל בדרך?

מיקי רייטר: באים לבסיס ועושים בדיקות, ואז יודעים עם מי יש לנו עסק.

דן ארצי: יש הבדל בין צבא, שאלה אנשים שעובדים בקבוצה מאוד מיוחדת מבחינה טכנית, ובין.

דן ארצי: .

דן ארצי: צריך שתהיה הצהרה של האדם שהוא לא משתמש בסמים.

דן ארצי: זה צריך להיות התנאי.

איוב קרא: אני יכול לומר לך בוודאות שחצי מהם יחתמו הצהרה כוזבת.

דן ארצי: יכול להיות שחלק יחתמו הצהרה כוזבת, אבל לא חצי.

אפרים לוי: הסוגיה היא סוגיה קשה.

אפרים לוי: היקף ההשתתפות של נהגי התחבורה הציבורית בנושא של תאונות הדרכים הקטלניות הוא כל כך בעייתי, שאני לא חושב שהבעיות הטכניות צריכות למנוע דיון רציני בנושא.

בן ציון סלמן: הבעיה של הסמים היא בעיית חינוך.

בן ציון סלמן: צריך ללכת לבתי הספר ולבדוק את זה, לא למצוא עכשיו.

בן ציון סלמן: .

בן ציון סלמן: בנהג רכב ציבורי שלוקח סמים אפשר לטפל, אבל זה לא מקור הבעיה.

בן ציון סלמן: אפשר לקיים דיון, אבל בוא לא נשכח שהבעיה היא לא באלה.

בן ציון סלמן: אפשר ליצור מגבלות על ידי כך שכל אחד יבוא עם אישור רפואי שהוא לא לוקח סמים, אבל על ידי זה לא פתרנו את הבעיה.

בן ציון סלמן: יש בעיית סמים גם בקרב נהגים שמקבלים רשיון ב', שאלה תלמידים שיוצאים מבתי ספר.

אפרים לוי: אם אתה אומר שמערכת האכיפה ומערכת הפיקוח קורסות זאת בעיה רצינית.

אפרים לוי: צריך לתת בידי מערכת הפיקוח הסלקטיבית, קרי משטרת ישראל ו"אגד", את הכלים החוקיים כדי שהם יוכלו לעשות.

אפרים לוי: צריך ליצור הרתעה.

אפרים לוי: ההצהרה יחד עם בדיקת שתן לפני יציאה לנהיגה ארוכה אלה דברים שיכולים ליצור איזו שהיא הרתעה.

בן ציון סלמן: יש נהגים נכים.

בן ציון סלמן: משרד הבריאות צריך להוציא אישור כדי שנכה יוכל לנהוג.

בן ציון סלמן: אין כסף למשרד הבריאות לממן את הוועדה הרפואית לנכים.

בן ציון סלמן: מה אני אעשה?

בן ציון סלמן: מי יממן?

איוב קרא: זה שרוצה רשיון הוא זה שיצטרך לשלם על הבדיקה.

שוקי שדה: אנחנו מקבלים היום מידע רק על המורשעים.

שוקי שדה: על כל הפעילות אין לנו שום מידע.

שוקי שדה: יש את המידע הזה למשרד הבריאות ולביטוח לאומי.

שוקי שדה: אם היה למשרד התחבורה איזה שהוא מידע זה היה יכול לחסוך הרבה מאוד בעיות.

שוקי שדה: את זה אין לנו.

שוקי שדה: אנחנו יודעים רק אחרי שהאדם לקח סמים ואחרי שהוא הורשע.

שוקי שדה: קיימנו מספר ישיבות עם הביטוח הלאומי, עם משרד הבריאות ועם גורמים אחרים, אבל הם לא נותנים לנו מידע.

בן ציון סלמן: יכול להגיע אלי נהג בריא ורואה, שמוגדר בביטוח לאומי עיוור ונכה, שיקבל רשיון נהיגה.

בן ציון סלמן: את האינפורמציה הזאת לא נותנים.

מיקי רייטר: גם ביטוח לאומי וגם משרד הבריאות מכירים חלק קטן מ-300 אלף המשתמשים.

מיקי רייטר: זה חסר משמעות.

שוקי שדה: הביטוח הלאומי הציג לנו נתונים הרבה יותר גבוהים ממה שאתה אומר.

מיקי רייטר: משרד הבריאות מטפל בכ-4000,5000 איש.

מיקי רייטר: אנחנו מכירים 10 אלפים מתוך 300 עד 400 אלף שקיימים.

מיקי רייטר: אנחנו מדברים על חומרים שהם בשימוש בציבור הרחב.

מיקי רייטר: אני לא אומר שהשאלה הזאת לא צריכה לשחק תפקיד, אבל היא חסרת משמעות במובן המספרי.

מיקי רייטר: אני רוצה שהנהג באוטובוס או במשאית הכבדה יהיה פיקח.

מיקי רייטר: הוא יהיה פיקח אם יהיו לי יכולות להעמיד אותו במקום.

מיקי רייטר: בדיקות הפתע הן אחת הדרכים המועילות ביותר משום שזה מרתיע.

מיקי רייטר: צריך למצוא את הכלים.

בן ציון סלמן: משרד הבריאות מוכן להיות אחראי על הבדיקות?

איוב קרא: כשיבואו למשרד הבריאות עם הבקשה לממן יגידו שאין להם כסף.

מיקי רייטר: זאת לא בעיה של שום משרד.

מיקי רייטר: אפשר להחליט ש"אגד" עושה את בדיקות השתן למען הבטיחות.

מיקי רייטר: מי נושא בהוצאות הבטיחות של "אגד"?

מיקי רייטר: משרד התחבורה?

מיקי רייטר: משרד הבריאות?

מיקי רייטר: זאת אחת מהוצאות הבטיחות.

מיקי רייטר: אפשר להחליט שזאת אחת מהפונקציות של הגוף המעסיק.

דנית עזריה: המשטרה רשאית היום לקחת מנהג בדיקת שתן אם הוא עבר תאונת דרכים, או אם יש חשד שהוא עובר עבירה של נהיגה תחת השפעת סמים.

דנית עזריה: איך יכול להתעורר חשד שהוא נוהג תחת השפעת סמים?

דנית עזריה: המשטרה צריכה לראות אותו מעשן, צריכה לראות שיש לו חשיש ברכב או שהוא נוסע בזיגזגים.

דנית עזריה: מדובר במקרים מאוד קיצוניים.

דנית עזריה: אנחנו לא יכולים להעמיד בשולי הדרך בוטק'ה עם אחות, ולבקש מאנשים.

דנית עזריה: .

איוב קרא: למה צריך אחות?

דנית עזריה: צריך לשמור על כבודו של אדם.

דנית עזריה: אנחנו לא יכולים להטריח אנשים ולבקש מהם להגיע לאיזה שהוא מרכז רפואי כדי לתת דגימת שתן.

דנית עזריה: נשיפות זה בדיקה של כמה דקות, זה לא משהו שיעכב את הנהג.

אורי אסטליין: הפחד מבדיקות שתן היה קיים במשרד החינוך.

אורי אסטליין: יש כרגע הצעה שתהיה סמכות לבית הספר לעשות בדיקת שתן לקטין.

איוב קרא: הם מתנגדים לזה.

אורי אסטליין: תפיסת העולם שאומרת שבדיקת שתן חייבת להיעשות באמצע הדרך מופרזת לחלוטין.

אורי אסטליין: יש אפשרות לעשות את זה על ידי הודעה מוקדמת, בצורה אקראית או בתחילתו ובסופו של פרק מסויים.

אורי אסטליין: הכלי הטוב ביותר, שאין בו חדירה לפרטיות האדם, שאין בו בדיקה פולשנית זאת בדיקת השתן.

אורי אסטליין: זה לא צריך להיות עד כדי כך מפריע.

אורי אסטליין: אם הניסוי שאנחנו עושים באוניברסיטת בן-גוריון יציג לנו מיצג אחר, אז אולי נרוויח מזה.

אורי אסטליין: היה פסטיבל ביער מגידו.

אורי אסטליין: בחור צעיר שנסע לפסטיבל הרג 2 אנשים בדרך.

אורי אסטליין: הוא בכלל לא הרגיש בזה.

אורי אסטליין: רק אחרי שחקרו אותו ושאלו אותו אם הוא השתמש בסם, הוא אמר שהוא לקח יום לפני.

אורי אסטליין: אגב, הוא קיבל 22 חודשי מאסר, שזה אומר 11 חודש לכל הרוג.

אורי אסטליין: בסך הכל השפעת הסם או השקיעה של הסם בתוך הדם של האדם לא הביאה לכך שאנחנו יכולים להגיד שהוצאנו דקירה ויש לנו תוצאה, ולכן בדיקת השתן היא רעיון שמגלגלים אותו בכמה מישורים.

אורי אסטליין: היא לא צריכה להיות מרתיעה ולא מפחידה למי שבאמת נקי.

בן ציון סלמן: אפשר לחייב את המעביד שיעשה בדיקה תקופתית לעובד.

בן ציון סלמן: צריך להוסיף את עניין הבדיקות בחוק המובילים.

דן ארצי: איך יהיה פיקוח על העניין של החאפרים?

דן ארצי: זאת הנקודה.

בן ציון סלמן: במסגרת תנאי הקבלה של הרשיון יוסיפו את העובדה שהוא לא לוקח סמים.

דן ארצי: בחברות שהן מסודרות הבעיה פחותה או מזערית.

דן ארצי: הבעיה היא באותה קבוצה של חאפרים שמסיעה נוסעים ללא אישורים וללא רשיונות.

איוב קרא: מה קורה בנושא של החאפרים?

בן ציון סלמן: אנחנו הולכים לעשות רפורמה בעניין הזה.

בן ציון סלמן: אנחנו מתכוונים לעשות סדר בתופעה הזאת.

בן ציון סלמן: אנחנו מתכוונים לקבוע שבכל תאגיד יהיו לפחות 20 כלי רכב.

איוב קרא: אתה מדבר על נהגי מוניות?

בן-ציון סלמן: על קווי שירות.

בן-ציון סלמן: צריך לחסום את התופעה הזאת, אבל זה לא הנושא.

בן-ציון סלמן: מוכרים סמים גם בבתי ספר.

בן-ציון סלמן: אז מה, נסגור בתי ספר?

בן-ציון סלמן: לא נסגור.

בן-ציון סלמן: התופעה קיימת, צריך לטפל בה.

בן-ציון סלמן: אם זה מבחינת נהגים, אז נגיד שהוא לא יקבל רשיון לרכב ציבורי אם הוא לא יביא תעודה שהוא עבר בדיקה.

בן-ציון סלמן: אם תרצו שנכניס את הדרישה לנהגי ב', נכניס אותה גם לנהגי ב'.

בן-ציון סלמן: אם אתם רוצים שנכניס בחוק המובילים, נכניס גם בחוק המובילים.

מיקי רייטר: אתה מתמקד בקבלה לעבודה.

מיקי רייטר: אסור לנו להתעלם מהשוטף.

בן ציון סלמן: המניעה חשובה יותר מאשר האכיפה.

בן ציון סלמן: בחוק המובילים אתה דורש בדיקה תקופתית.

בן ציון סלמן: אתה לא יכול לדרוש שבכל שני וחמישי יעשו בדיקות.

מיקי רייטר: אין שום כוונה כזאת.

סלמן בן-ציון: גם למשרד הבריאות לא יהיה כוח אדם לזה.

שוקי שדה: גם היום אין לו כוח אדם.

סלמן בן-ציון: צריך ללכת על דרישות סבירות.

סלמן בן-ציון: אין טעם לקבל החלטות שאי אפשר לממש אותן.

חיים עטר: אם תופסים נהג משתמש בסמים, קודם כל צריך לקחת לו את האוטו ל-30 ימים.

אורי אסטליין: למה?

אורי אסטליין: יש לך סמכות בחוק לקחת לו את רשיון הנהיגה ל-5 שנים.

סלמן בן-ציון: יש אפשרות של פסילה לחודש.

איוב קרא: מה החוק היום אומר?

חיים עטר: אין חוק כזה.

דנית עזריה: אנחנו מנסים לבצע חילוטים.

דנית עזריה: רק לאחרונה היה לנו מקרה שביקשנו חילוט, ובית המשפט העליון בסופו של דבר ביטל את החילוט.

דנית עזריה: אנחנו מתקשים עם זה מבחינה משפטית.

איוב קרא: סוחר סמים הורס את החברה לא פחות ממפגע.

דנית עזריה: אם זאת עבירה שמופיעה בפקודת הסמים, אז אין בעיה לבקש חילוט של הרכב.

שוקי שדה: נושא המחשוב במשרדי ממשלה הוא בעייתי.

שוקי שדה: כל דבר שאנחנו רוצים היום להעמיס על המחשוב לא ניתן, אתה צריך מחשב חדש.

שוקי שדה: מחשב חדש זה מיליונים.

שוקי שדה: יש בעיה חמורה עם נושא העמסת המחשוב.

שוקי שדה: כל פעילות שננסה לעשות לא תתבצע.

בן ציון סלמן: הדרישות צריכות להיות דרישות סבירות שאפשר לעמוד בהן.

בן ציון סלמן: כמו שיש בדיקת עיניים כך תהיה בדיקת סם.

דנית עזריה: השאלה היא איך אפשר להיערך לזה.

דנית עזריה: הדרך הכי טובה היא להטיל את האחריות על המעביד.

שוקי שדה: הפתרון לזה הוא רק ביקורות פתע.

איוב קרא: כל כמה זמן מחדשים רשיון נהיגה רגיל?

חיים עטר: 5 שנים.

שוקי שדה: רשיון נהיגה רגיל זה כל 5 שנים, אבל נהג מקצועי זה אחת לשנתיים מעל גיל 50.

שוקי שדה: הפתרון שמסתמן מכל הפעילויות האלו זה ביקורות הפתע בדרכים.

איוב קרא: זה לא ישים.

איוב קרא: ביקורות הפתע זה לא דבר ישים, אלא על ידי המשטרה.

מיקי רייטר: מי רוצה את זה בכביש?

מיקי רייטר: אתם מתחמקים מעניין מאוד חשוב.

מיקי רייטר: לא הגיוני שבשנת 2003 "אגד" או "דן" לא יוכלו לעשות בדיקות פתע תקופתיות.

מיקי רייטר: אנחנו בוכים כל הזמן על הקטל בדרכים, וכשזה מגיע לדרישה בסיסית מאיתנו אז אי אפשר כי אין מחשבים, אין כוח אדם, אין כסף.

בן-ציון סלמן: אל תגיד שבגלל הסמים יש את הקטל בדרכים.

בן-ציון סלמן: היחס בין תאונות דרכים לשימוש בסמים הוא אפסי.

יוסי ניזרי: חברות ההסעות הן חלק בלתי נפרד ממערך התחבורה הציבורי במדינת ישראל.

יוסי ניזרי: בשביל לקבל רשיון היסעים אתה צריך כל מיני אישורים.

יוסי ניזרי: הציבור לא יוכל לעמוד בעוד בדיקות.

יוסי ניזרי: פעם מי שהיה רוצה לשעבד רכב במשרד רישוי או לעקל היה צריך ללכת לגוף המעקל, היום המערכת הזאת זורמת באופן אוטומטי.

יוסי ניזרי: אם הבנק רוצה לשעבד, הוא לוחץ על הכפתור והרכב משועבד.

יוסי ניזרי: אני חושב שגם בנושא הזה צריך שתהיה זרימת מידע אוטומטית בין משרדית, בין אם זה ביטוח לאומי, משטרה ומערכת בתי המשפט.

יוסי ניזרי: אם נהג אוטובוס נתפס שהוא בועל קטינה באוטובוס, הוא הולך למשפט.

יוסי ניזרי: השופט לא שופט אותו כנהג אוטובוס, אלא כבועל קטינה.

יוסי ניזרי: הרשיון של האוטובוס לא עולה על הפרק במשפט.

יוסי ניזרי: הרשיון של האוטובוס נשאר כמו שהוא.

יוסי ניזרי: זאת הבעיה.

יוסי ניזרי: מערכת בתי המשפט צריכה לעשות כך שתהיה זרימת מידע לאגף הרישוי.

בן-ציון סלמן: השאלה איזו סמכות תהיה לך לפסול לו את הרשיון?

יוסי ניזרי: על סמך ההרשעה.

דנית עזריה: גם היום יש אפשרות לפסול את רשיון הנהיגה.

יוסי ניזרי: אני חושב שבתי המשפט צריכים לשקול כשמדובר בנהג שהשתמש בסמים במונית או באוטובוס.

בן ציון סלמן: מה לגבי עבירה פלילית אחרת שהוא מבצע?

דנית עזריה: יש שיקול דעת לפי תקנה 15 לתקנות התעבורה.

בן-ציון סלמן: ואתה חייב לעשות לו שימוע?

שוקי שדה: כן.

איוב קרא: בכל תיק שנפתח בנושא אלימות המשטרה שוללת לך את רשיון הנשק הפרטי.

איוב קרא: אני חושב שאם אדם עשה עבירה כלשהי תחת השפעת סמים ואלכוהול, אוטומטית צריך לפסול לו את רשיון הנהיגה שלו.

בן-ציון סלמן: נושא האלכוהול הוא נושא נפרד.

איוב קרא: אם אדם הכה את אשתו, פגע במשהו תוך כדי נסיעה או עשה איזו שהיא עבירה שהיא תחת השפעת סם, והוכח מעל לכל ספק שהעבירה נעשתה בגלל השימוש בסם, בית המשפט צריך לשלול לו את רשיון הנהיגה.

איוב קרא: זה דבר שצריך להיות מחייב.

דנית עזריה: האפשרות שקיימת היום זה אם יש ראיות והוא הורשע בעבירת הסמים.

דנית עזריה: אתה מדבר על מצב שהוא עבר עבירה שהיא לא עבירת סמים, אבל יודעים שהוא עבר אותה בגלל שהוא השתמש בסמים.

דנית עזריה: הבעיה היא שזה לא משתקף תמיד בכתבי האישום.

איוב קרא: למה לוקחים נשק מאדם שנפתח נגדו תיק בגין אלימות, וממישהו שנפתח נגדו תיק בגין שימוש בסמים לא לוקחים את רשיון הנהיגה?

דנית עזריה: יש משהו פרקטי במה שאתה אומר.

דנית עזריה: השאלה היא מה הדרך הנכונה לעשות את זה, כי בעצם בתיק הזה לא מבררים עד תום את העניין של הסמים.

איוב קרא: למה שם שוללים ישר את רשיון הנשק?

דנית עזריה: פה המצב הוא שאין ראיות שהוא השתמש בסמים.

דנית עזריה: צריך להעביר את המידע הזה למרב"ד, ואז במרב"ד יבדקו אם האדם הזה אכן השתמש בסמים ויש מקום לשלול ממנו את רשיון הנהיגה.

שוקי שדה: קיימת בעיה של זמן מהרגע שהאדם הורשע בסמים עד הרגע שהמערכת מעודכנת בהרשעת הסמים.

שוקי שדה: אנחנו מקבלים מידע על אנשים שהשתמשו בסמים לפני 8, 9 שנים.

שוקי שדה: חלק אנחנו מביאים למכון הרפואי, אבל חלק אין טעם להביא כי תקופת הזמן היא ארוכה.

שוקי שדה: אם האדם לא משתמש בסמים, אז אנחנו לא יכולים לעשות לו שום דבר.

איוב קרא: מצבו של אחד שהוא תחת השפעת סם יותר חמור מאחד שנמצא בהכרה מלאה.

איוב קרא: אני מעלה תהיות בהקשר לפעילות המשטרה בעבירות מסויימות.

דנית עזריה: אני מסכימה איתך במובן הזה ששימוש ברכב זה כמו שימוש בנשק.

בן- ציון סלמן: קודם כל התנאי לקבלת רשיון זה בדיקה רפואית שתראה שהוא לא משתמש בסמים.

בן- ציון סלמן: ברגע שאדם נתפס משתמש בסמים צריך לשלול לו את הרשיון במקום.

איוב קרא: יש בעיה עם הזרמת נתונים אוטומטית לאגף הרישוי?

דנית עזריה: צריך לתקן את הסעיף הזה כך שאפשר יהיה להזרים נתונים.

איוב קרא: מה הבעיה לתקן את זה?

דנית עזריה: מדובר בתיקון חקיקתי.

דנית עזריה: צריך שמשרד התחבורה יתקן את זה.

דנית עזריה: אם אדם נחקר בעבירת אלימות כנגד אשתו, ובמהלך החקירה הוא אמר שבאותו ערב הוא עישן סמים, אני לא יכולה לעשות עם המידע הזה כלום.

שוקי שדה: מה יקרה עם סוחרי סמים?

דנית עזריה: כל עוד אין הרשעה אני לא יכולה להעביר את המידע.

איוב קרא: למה את מעבירה מידע למשרד הפנים על פתיחת תיקים בנושא אלימות?

אורי אסטליין: רשיון הנשק ניתן על ידי משרד הפנים.

איוב קרא: המשטרה מעבירה מידע למשרד הפנים על כל תיק שנפתח בנושא אלימות.

דנית עזריה: אם יגידו למשטרה שהיא רשאית לעשות, אז היא תעשה.

דנית עזריה: היא צריכה חוק שיסדיר כזה דבר.

דנית עזריה: אם האדם אומר לי שהוא לא רואה טוב אני אוכל להעביר את המידע כי זה מידע על מחלה, אבל אם הוא אומר לי שהוא עישן סמים זה לא מוגדר כמידע על מחלה.

דנית עזריה: אם ישנו את ההגדרה ויגידו שמחלה זה גם מידע על כך שהוא עישן סמים, אז אני אוכל להעביר את המידע.

איוב קרא: אני רואה בשנים האחרונות ניסיון למסד את כל הנושא של הרכבים הציבוריים.

איוב קרא: עובדה שעד לפני 10 שנים הרכבים שהסיעו 10 נוסעים היו חאפרים.

איוב קרא: והיום הם כבר מוסדו.

איוב קרא: אני מבין שכל הפרשיות ששמענו עליהן קורות אצל נהגים חאפרים.

איוב קרא: אנחנו קוראים לציבור להיזהר מלנסוע ברכבים שאין להם רשיון הפעלה.

איוב קרא: אנחנו פונים לאגף הרישוי במשרד התחבורה שיבקש מכל מי שחפץ ברשיון נהיגה אישור שהוא איננו משתמש בסמים.

מיקי רייטר: אתה רוצה להכליל את זה על כלל הנהגים?

איוב קרא: אני מדבר על נהגים ציבוריים.

בן-ציון סלמן: הבעיה היא לא הציבוריים, אלא דווקא ברכבים קטנים.

איוב קרא: זה יהיה כתנאי לקבלת הרשיון לכלל הנהגים.

איוב קרא: הבדיקה שייקבע משרד התחבורה תהיה לנהגים ציבוריים.

איוב קרא: משרד התחבורה ייקבע בתקנות כל כמה זמן.

בן-ציון סלמן: צריך להכניס את זה לחוק המובילים.

בן-ציון סלמן: כל דבר שאתה מבקש עולה כסף לאזרח.

בן-ציון סלמן: בדיקת עיניים עולה כסף לאזרח.

בן-ציון סלמן: עכשיו אנחנו הולכים לבקש מכל אזרח שרוצה רשיון נהיגה לעשות בדיקת סמים.

בן-ציון סלמן: בדיקת סמים תעלה כסף, כי קופות החולים לא מממנות את הבדיקות האלו.

אורי אסטליין: זאת מעמסה שהציבור לא יעמוד בה.

אורי אסטליין: אנחנו דיברנו על בדיקות לנהגים ציבוריים.

איוב קרא: הבעיה שלנו היא לא הנהגים הציבוריים.

איוב קרא: זה חמור שזה בתוכם, אבל זאת לא הבעיה.

איוב קרא: הבעיה שלנו היא כלל הציבור, שלוקח רשיונות והופך לפצצת זמן מתקתקת על הכביש.

איוב קרא: אני מדבר רק על בדיקה כתנאי לקבלת הרשיון לכלל הציבור, לא על בדיקות פתע.

איוב קרא: בחוק המובילים יקבעו בדיקות פתע לנהגים המקצועיים.

אורי אסטליין: מי יעשה את הבדיקות?

איוב קרא: יעשו את הבדיקות במסגרת קופות החולים.

איוב קרא: הדבר הזה הוא בר ביצוע.

איוב קרא: אנחנו צריכים למצוא דרך כדי למנוע מאנשים שמשתמשים בסמים לעלות על הכביש.

בן-ציון סלמן: אם היית שם יד על ה"כספומטים" שמוכרים סמים בלוד ובמקומות אחרים יכולת לחסוך.

בן-ציון סלמן: .

איוב קרא: זה לא פשוט, כי אתה סוגר "כספומט" אחד ומחר נפתחים לך 10 אחרים.

איוב קרא: ההמלצה שלנו למשרד התחבורה היא שתהיה הצגת בדיקת שתן המעידה על שימוש בסמים או על אי שימוש בסמים כתנאי לקבלת רשיון נהיגה של כל אזרחי ישראל.

איוב קרא: אני קורא למנכ"ל משרד התחבורה, לאגף הרישוי לזרז את כל הנושא של הרפורמה בחאפרים.

איוב קרא: אנחנו מציעים למשרד התחבורה לשקול כך שרשיונו של נהג ברכב ציבורי יישלל ממנו אם הוא מורשע בבית המשפט בנושא סמים.

איוב קרא: תודה רבה.